**Trintxerpe** Gipuzkoako Pasaia udalerriko barruti bat da. Gaur egun, Trintxerpeko zati handiena Pasaiarena da, baina beste zati txiki bat Donostiaren menpean dago, hain zuzen ere, Azkuene kalea bi udalerrien arteko muga da. 2007an 6.229 biztanle zituen, udalerriko auzorik populatuena izanda.

Pasaiako portuaren mendebaldean kokatuta dago, Pasai San Pedro, Donostiako Miracruz-Bidebieta auzoa eta Ulia mendiaren artean.

Izena
-----

Izena garai batean bertan zegoen *Trintxer* baserritik datorkio, honi euskarazko *-pe* atzizkia gehitu zitzaiolarik (Iruñeko Arrotxapea auzoa bezala), hots, *Trintxer baserriaren pean*, auzo honetara iritsitako galiziar arrantzaleak bizitzen jarri ziren aurreneko etxebizitzen blokea *Trintxer* baserriaren azpiko lursailetan eraiki baitzen.

Historia
--------

XX. mendearen hasieran barruti hau nagusiki baserri giroko eremua zen. Baina XX. mendearen erdialdera hirigunea gaur egungo Euskadi etorbidean barna hedatzen joango da, bertan auzoguneko lehenbiziko etxebizitzak eraikitzen hasi zirelarik, honela industria eta arrantza jardueren garapenarekin bat Euskal Herritik kanpo etorritako langileak iritsi ziren, batik bat Galiziakoak.

* Andonaegi jauregia (1920 inguruan).Andonaegi jauregia (1920 inguruan).
* Karmengo eliza.Karmengo eliza.
* Pasaiako portuko garabia eta atzealdean Trintxerpe.Pasaiako portuko garabia eta atzealdean Trintxerpe.
* Trintxerpeko etxebizitzak.Trintxerpeko etxebizitzak.
* Trintxerpeko etxebizitzak.Trintxerpeko etxebizitzak.
* Nor-nai plazaNor-nai plaza

Eraikinak
---------

* Karmengo eliza
* Andonaegi jauregia

Euskara
-------

Trintxerpeko Emilio Olasagastiren testigantza. Barrutiari izena eman dion "Tritxer" baserrikoa. Pasaian euskarak emandako beherakadaren inguruan jarduten du pasartean. Euskal Herriko Ahotsak proiekturako egindako elkarrizketa, ahozko ondarea jaso eta zabaltzeko.
Gipuzkeraren barne dagoen Bidasoko hizkera da Pasaiako bertako euskara. Bidasoko hizkerak erdialdeko euskararen, nafar euskararen eta nafar-lapurtarraren tarteko hizkeratzat har daitezke. Hala ere, inguru horretan azkenaldian erdialdeko euskararen ezaugarriak nagusitzen eta gehiago zabaltzen ari dira. Pasaiaz gain, Errenteria, Lezo, Oiartzun, Hondarribia eta Irun ere kokatzen dira hizkera honetan.

Ondarea
-------

* Karmengo eliza

Demografia
----------

Biztanleriaren eboluzioa| 2000 | 2001 | 2002 | 2003 | 2004 | 2005 | 2006 | 2007 |
| --- | --- | --- | --- | --- | --- | --- | --- |
| 5.950 | 6.011 | 6.058 | 6.127 | 6.190 | 6.241 | 6.291 | 6.229 |

*Iturria: Udalaren webgunea*.

Arraunketa
----------

Auzoko taldeak gaur egun Illunbe-Trintxerpe izena dauka.

Galiziar komunitatea
--------------------

Sakontzeko, irakurri: «Galizia» eta «Galiziar»
Trintxerpek galiziarrez osatutako komunitate handia dauka, Euskal Herria osoko handienetarikoa. Bilgune "Fato Cultural Galego Daniel Castelao" izeneko elkartea dute.

Jaiak
-----

* Maiatzaren 17a, Día das Letras Galegas - Galizierazko Letren Eguna
* Uztailaren 16a, Karmenak

Herritarrak
-----------

* Gotzon Egia (1958-), euskal idazlea.
* Xabier Etxaniz Rojo (1971-), euskal idazlea.
* Javier Jacinto (1968-), musikagilea eta orkestra zuzendaria.

Erreferentziak
--------------

1. 1 2    «Bidasoakoa» *Ahotsak.eus* (Noiz kontsultatua: 2018-09-19).[*Betiko hautsitako esteka*]
2. 1 2    «Pasaia» *Ahotsak.eus* (Noiz kontsultatua: 2018-09-19).
3. ↑    «Ahotsak.eus, Euskal Herriko hizkerak eta ahozko ondarea» *www.ahotsak.eus* (Noiz kontsultatua: 2018-09-19).

Kanpo estekak
-------------

|  |  |
| --- | --- |
|  | Euskarazko Wikipedian bada atari bat, gai hau duena:**Gipuzkoa** |

* **(Galizieraz)****(Gaztelaniaz)**Fato Castelaoren bloga

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12268206
* Commonscat Multimedia: Trintxerpe

---

 |

* Wd Datuak: Q12268206
* Commonscat Multimedia: Trintxerpe


| Pasaiako barrutiak |
| --- |
| Pasai Antxo • Pasai Donibane • Pasai San Pedro • Trintxerpe |